stanford-oval/wikipedia huggingface dataset:
מיילס קנדי
השנים המוקדמות

מיילס ריצ'רד בס נולד בבוסטון, מסצ'וסטס שבארצות הברית, למשפחה נוצרית-מדעית אדוקה. כילד, עבר קנדי יחד עם משפחתו לספוקיין, וושינגטון שם התגורר בחווה. כאשר קנדי היה בן 4, אביו ריצ'רד בס הלך לעולמו ואימו נישאה בשנית. משפחתו אימצה את שם משפחתו של אביו החורג, קנדי. כבר בגיל צעיר החל להביע עניין במוזיקה - בגיל 10 החל לנגן בחצוצרה וכבר בגיל 13 הקים להקת גיטרת אוויר עם חבריו. מאוחר יותר עבר קנדי לגיטרה אמיתית והושפע רבות מנגינתו של ג'ימי פייג'.
את יכולתו השירה שלו גילה קנדי באמצעות האזנה לתקליטים של סטיבי וונדר ומרווין גיי שהיו שייכים להוריו. קנדי אף ציין שסגנון השירה שלו הושפע רבות משירתו של רוברט פלאנט, סולן להקת לד זפלין. בנערותו החל לנגן גיטרה בלהקת בית הספר וחצוצרה בתזמורת הצועדת של בית הספר ובזמנו הפנוי ניגן בלהקת הבי מטאל מקומית שהקים עם חבריו. עם סיום לימודיו בתיכון, קנדי החל ללמוד בקולג' של ספוקיין שם למד מוזיקת ג'אז.
קריירה מוזיקלית > 1990–1995: Cosmic Dust ו-Citizen Swing

עם סיום לימודיו בתיכון, החל קנדי ללמוד בקורס מוזיקת ג'אז בקולג' שבעירו ספוקיין. בעזרת הכישורים והטכניקה שרכש בקורס, החל קנדי לנגן גיטרה בהרכב ג'אז בשם Cosmic Dust Fusion Band. היכולת הטכנית של קנדי על הגיטרה והידע התאורטי שלו בג'אז, גרמו לקנדי להיות גיטריסט מוכר ומכובד מאוד בקרב קהילת המוזיקאים המקומית. אלבום הבכורה של Cosmic Dust הופץ בשנת 1991 בשם "Journey" והניב ביקורות חיוביות.
לאחר שחרור האלבום "Journey", עזב קנדי את ההרכב לטובת פרויקט חדש שבעתיד תהפוך ללהקתו Citizen Swing. בלהקה זו לראשונה, הפך קנדי גם לזמר בנוסף להיותו הגיטריסט. קנדי תיאר את הלהקה כשילוב של סגנונות מוזיקליים רבים ומגוונים: פאנק, מוזיקת נשמה, רית'ם אנד בלוז, בלוז ורוק, מעין "סטיבי וונדר פוגש את סטיבי ריי וון". בשנת 1993 יצא אלבומם הראשון של Citizen Swing הנקרא "Cure Me With the Groove". באלבום זה שימש קנדי כזמר וגיטריסט מוביל ובנוסף, שימש כאחד ממפיקי האלבום. אלבומם השני והאחרון "Deep Down" יצא בשנת 1995 ובאותה שנה הלהקה התפרקה.
עד ליום זה נחשבים שלושת האלבומים "Journey",‏ "Cure Me With the Groove" ו-"Deep Down" לאלבומים נדירים מאוד והם מעוררים ביקוש רב בקרב מעריצים רבים.
קריירה מוזיקלית > 1996–2002: The Mayfield Four

לאחר פירוק להקת Citizen Swing, החל קנדי ללמד גיטרה בחנות מקומית בשם Rock City Music. באוגוסט 1996 הקים קנדי יחד עם שלושת חברי ילדותו את להקת הרוק The Mayfield Four. הלהקה חתמה חוזה הקלטות עם Epic Records ובשנת 1998 הוציאה את אלבומה הראשון, "Fallout".
האלבום קיבל ביקורות חיוביות אך נכשל כלכלית.
בשנת 2001 הופיע קנדי בסרט הדרמה "רוק סטאר" בכיכובם של מארק וולברג וג'ניפר אניסטון. שם קנדי מגלם מעריץ של הלהקה הבדיונית "Steel Dragon" אותו מעלים להופיע עם חברי הלהקה. בסרט קנדי הוא היחידי שהשתמשו בקולו האמיתי כאשר דמותו בסרט שרה.
ביוני של אותה שנה, יצא אלבומם השני והאחרון של The Mayfield Four בשם "Second Skin". קנדי ציין כי אלבום זה הוא "בין האלבומים הכי אישיים שהוא עשה".
למרות הפופולריות של האלבום הראשון "Fallout", הלהקה מעולם לא פרצה לתודעה הציבורית מה שהוביל לפירוקה בשנת 2002.
קריירה מוזיקלית > הזמנה לאודישן ללהקת Velvet Revolver

לאחר פירוק The Mayfield Four קנדי החל לאבד את שמיעתו (טנטון) ובעקבות זאת הוא נכנס לדיכאון. בעקבות זאת קנדי סירב להצעתו של סלאש, גיטריסט גאנז אנד רוזס לשעבר באותה תקופה, להיבחן לתפקיד הזמר בלהקתו החדשה Velvet Revolver.
קריירה מוזיקלית > 2003-עד היום: Alter Bridge

קנדי מוכר ביותר בתור סולן להקת אלטר ברידג'. עם פירוק להקת קריד, חברי הלהקה לשעבר מארק טרמונטי, סקוט פיליפס ובריאן מארשל הקימו להקה חדשה וחיפשו זמר חדש. טרמונטי יצר קשר עם קנדי וביקש ממנו להיות סולן הלהקה. אלבום הבכורה "One Day Remains" יצא ב-2004 וזכה במעמד של אלבום זהב. באלבום זה סיפק קנדי רק את השירה. זהו האלבום היחידי עד "World on Fire" של סלאש שיצא ב-2014 שבו מיילס לא ניגן גיטרה.
לאחר סיבוב הופעות מצליח, יצא בשנת 2007 אלבומם השני "Blackbird". אלבום זה קיבל ביקורות חיוביות מאוד. בניגוד לאלבומם הקודם, בו טרמונטי כתב את מרבית השירים וניגן גיטרה לבדו, קנדי החל לכתוב גם הוא שירים רבים ואף הצטרף בנגינה על גיטרה לצד טרמונטי. סולו הגיטרה בשיר הנושא באלבום, בו קנדי וטרמונטי ניגנו ביחד, נחשב לבין הסולואי הגיטרה הטובים ביותר בכל הזמנים.
בשנת 2010, לאחר הפסקה שהלהקה לקחה ב-2009, הוציאה את אלבומם השלישי "AB III". אלבום זה נחשב לאלבום האפל ביותר של הלהקה, זאת מאחר קנדי החל לכתוב את מילות השירים באלבום על בסיס חוויות אישיות שעבר. קנדי מחשיב את האלבום הזה לאלבום האישי ביותר שלו מאז "Second Skin".
לאחר הפסקה נוספת שהלהקה לקחה, יצא האלבום הרביעי "Fortress" בשנת 2013 והאלבום החמישי של הלהקה "The Last Hero" יצא בשנת 2016. בשנת 2019 הוציאה הלהקה את אלבומה השישי "Walk the Sky".
קריירת סולו ושיתופי פעולה בולטים > שיתוף פעולה עם חברי "לד זפלין"

בשנת 2008 הוזמן קנדי לחזרה עם חברי להקת "לד זפלין"- ג'ימי פייג', ג'ון פול ג'ונס וג'ייסון בונהם (בנו של ג'ון בונהם).
קריירת סולו ושיתופי פעולה בולטים > קריירת סולו

כבר בשנת 2009, החל קנדי לעבוד על אלבום סולו. האלבום הוקלט ונערך והיה מוכן לשחרור אך קנדי החליט לגנוז אותו ולהתחיל מהתחלה.
לבסוף, בשנת 2018, יצא אלבום הסולו הראשון שלו "Year of the Tiger" אשר מספר על מות אביו מנקודת מבטו של קנדי עצמו. אלבום זה שונה מאוד מבחינה סגנונית מהאלבומים של אלטר ברידג' וסלאש. האלבום הוא בסגנון בלוז אמריקנה וקנדי מנגן בו בגיטרה אקוסטית, מנדולינה, בנג'ו ובבס.
בשנת 2020, בעקבות התפרצות מגפת הקורונה, הפסיק קנדי להופיע לאחר שנים על גבי שנים של סיבובי הופעות.
בתקופה זו, כתב קנדי את מה שעתיד להיות אלבומו השני, The Ides of March.
קנדי התאחד שנית עם חבר ילדותו, זיה אודין, מתופף להקתו הקודמת The Mayfield Four, ויחד נסעו ברכב לפלורידה על מנת להקליט את האלבום.
האלבום יצא בשנת 2021.
קריירת סולו ושיתופי פעולה בולטים > 2010-עד היום: שיתוף פעולה עם סלאש

בשנת 2010, הוזמן קנדי להשתתף בהקלטות אלבום הסולו של סלאש, "Slash" ולבצע את השירים "Back From Cali" ו- "Starlight". בנוסף, מאותה שנה החל קנדי לשמש כזמר הבלעדי בהופעות של סלאש. בשנת 2012 שוחרר האלבום השני של סלאש, Apocalyptic Love, בו קנדי משמש כזמר היחידי. אלבום זה הוא גם האלבום הראשון של "סלאש מארח את מיילס קנדי והקונספירטורס".באותה שנה הוכנסו גאנז אנד רוזס להיכל התהילה של הרוק אנד רול. סולן גאנז אנד רוזס, אקסל רוז סירב לקבל את הפרס יחד עם סלאש (אליו הצטרפו דאף מק'אגן, סטיבן אדלר, מאט סורום וגילבי קלארק) ולכן לא הגיע לטקס. בסופו של דבר, קנדי הופיע עם גאנז נ' רוזס, וקיבל יחד איתם את הפרס באותו טקס. בשנת 2014 יצא אלבומם השני "World on Fire". הלהקה לקחה הפסקה בסוף 2015 עם חזרתו של סלאש לגאנז אנד רוזס. בשנת 2018 הלהקה חזרה לפעילות ושחררה את אלבומם השלישי "Living the Dream". בשנת 2022 הוציאה הלהקה את האלבום "4".
ב-9 ביולי 2019 הלהקה הופיעה לראשונה בישראל במסגרת Living The Dream Tour (הופעה זו הייתה הופעתו הראשונה של קנדי בישראל).
חיים אישיים

קנדי נשוי לסלינה ולהם כלב. הם חיים בספוקיין, וושינגטון. קנדי מגדיר את עצמו כאתאיסט.
דיסקוגרפיה

Cosmic Dust
(Journey (1991
Citizen Swing
(Cure Me With the Groove (1993
(Deep Down (1995
The Mayfield Four
(Fallout (1998
(Second Skin (2001
Alter Bridge
(One Day Remains (2004
(Blackbird (2007
(AB III (2010
(Fortress (2013
(The Last Hero (2016
(2019) Walk The Sky
Slash Featuring Myles Kennedy And The Conspiratos
(Apocalyptic Love (2012
(World on Fire (2014
(Living The Dream (2018 ואלבום הופעות Living the Dream Tour בשנת 2019
(2022) 4
Solo
(Year of the Tiger (2018
The Ides of March (2021)
הערות שוליים

↑  Prs Guitars, Myles Kennedy Named Best Vocalist for Third Year in a Row, prsguitar.com
↑  שגיא בן נון‏, סלאש יופיע בישראל עם מיילס קנדי והקונספירטורז, באתר וואלה, 26 בנובמבר 2018
| --- | --- |
בקרת זהויות :  BnF: cb16562195c (data)  GND: 1155422740  ISNI: 0000 0003 5627 2550  LCCN: no2012001237  MusicBrainz: 2e0fffcf-0ed2-4661-9c38-f67be9cca9b0  NKC: xx0140628  SNAC: w69d725g  VIAF: 181798655   WorldCat (עם VIAF): 181798655 
קנדי (במרכז) עם חבריו ללהקת אלטר ברידג'
קנדי (משמאל) מופיע עם סלאש ב-2015
משלחת מס' 4 לתחנת החלל הבין-לאומית

חברי המשלחת
תג המשלחת
משלחת מס' 4 (באנגלית: Expedition 4) הייתה משלחת לתחנת החלל הבין-לאומית שפעלה מ-7 בדצמבר 2001 ועד ל-15 ביוני 2002. מפקד המשלחת היה יורי אונופריינקו מרוסיה. פעילות המשלחת נמשכה 190 ימים.
הרכב המשלחת

| שם | תפקיד | חללית הגעה | 7> 12.2001–15.06.2002 | חללית חזרה | הערות |
| --- | --- | --- | --- | --- | --- |
| רוסיה יורי אונופריינקו | מפקד | STS-108 |  | STS-111 | מפקד משלחת מס' 4 |
| ארצות הברית דניאל בורש(אנ') | מהנדס טיסה | STS-108 |  | STS-111 | חבר משלחת מס' 4 |
| ארצות הברית קארל וולז(אנ') | מהנדס טיסה | STS-108 |  | STS-111 | חבר משלחת מס' 4 |
פעילות המשלחת

פעילות המשלחת החלה ב-10 באוגוסט עם הגיע מעבורת החלל אנדוור בפיקוד דומיניק גורי במשימה STS-108. החללית התחברה למודול "דסטיני". עם החללית הגיע מודול לוגיסטי רב תכליתי "רפאלו" עם מטען של 5,142 ק"ג. כמו כן הגיעו חברי משלחת מס' 4 לתחנת החלל הבין-לאומית. צוות החללית ביצע פעילות חוץ רכבית להתקנת ציודים חדשים בחלק החיצוני של תחנת החלל. כמו כן מטען שהגיע במודול לוגיסטי הועבר לתחנת החלל, ומודול לוגיסטי הועמס ב-4,511 ק"ג ציוד ומצרכים לא נחוצים להעברה חזרה לכדור הארץ.
ב-15 בדצמבר מעבורת החלל אנדוור עזבה את תחנת החלל עם חברי המשלחת מס' 3. אחריות על תחנת החלל הועברה למשלחת מס' 4.
ב-14 בינואר/15 בינואר אונופריינקו וולז ביצעו פעילות חוץ רכבית שנמשכה כ-6 שעות. בוצעו התקנות ציוד בחלק החיצוני של תחנת החלל לרבות מנוף STRELA שני שהותקן על מודול "פירס"
ב-25 בינואר אונופריינקו וולז ביצעו פעילות חוץ רכבית נוספת שנמשכה כ-6 שעות. בוצעו התקנות ציוד בחלק החיצוני של תחנת החלל.
ב-20 בפברואר בורש וולז ביצעו פעילות חוץ רכבית שנמשכה כ-6 שעות. בוצעו הכנות להתקנה של החלק המרכזי S0 של מבנה מסבח בסיסי. מבנה זה באורך של כ-13 מ' וברוחב על כ-4 מ' מיועד להתקנת מערכות ומכשירים שונים שתומכים בתפקוד תחנת החלל וביצוע ניסויים.
ב-19 במרץ חללית מטען פרוגרס M1-07 נותקה מתחנת החלל ונשפרה בכניסה לאטמוספירה. לאחר ניתוק מתחנת החלל מחללית מטען שוחרר לוויין Kolibri 2000 שהיה מיזם רוסי-אוסטרלי.
ב-21 במרץ לתחנת החלל הגיע חללית מטען פרוגרס M1-8. החללית התחברה למודול "זבזדה". על החללית היו כ-2,407 ק"ג מטען. החללית הייתה מחוברת לתחנת החלל עד יוני 2002.
ב-8 באפריל לתחנת החלל הגיע מעבורת החלל אטלנטיס בפיקוד מייקל בלומפילד במשימה STS-110. החללית התחברה למודול "דסטיני". עם החללית הגיע החלק המרכזי של מבנה מסבח בסיסי S0. צוות החללית ביצע 4 פעמים פעילות חוץ רכבית להתקנת המבנה S0.
ב-17 באפריל מעבורת חלל "אטלנטיס" התנתקה מתחנת החלל וב-19 באפריל נחתה בכדור הארץ.
ב-20 באפריל בוצע שינוי מיקום עגינה של חללית סויוז TM-33 והיא חוברה למודול "פירס".
ב-7 ביוני לתחנת החלל הגיע מעבורת החלל אנדוור בפיקוד קנת קוקרל במשימה STS-111. החללית התחברה למודול "דסטיני". עם החללית הגיע מודול לוגיסטי רב תכליתי "לאונרדו" עם מטען של 6,701 ק"ג. המטען כלל חלק שני של זרוע רובוטי קנדארם2. כמו כן הגיעו חברי משלחת מס' 5 לתחנת החלל הבין-לאומית. צוות החללית ביצע 3 פעילויות חוץ רכבית להתקנת ציודים חדשים בחלק החיצוני של תחנת החלל. כמו כן מטען שהגיע במודול לוגיסטי הועבר לתחנת החלל, ומודול לוגיסטי הועמס ב-5,058 ק"ג ציוד ומצרכים לא נחוצים להעברה חזרה לכדור הארץ.
חברי המשלחת ביצעו עשרות ניסויים מדעיים בתחומים שונים.
ב-15 ביוני מעבורת חלל עזבה את תחנת החלל עם חברי המשלחת מס' 4.
אחריות על תחנת החלל הועברה למשלחת מס' 5.
הערות שוליים

↑  לוויין Kolibri 2000
↑  פרוגרס M1-8
מרי ג'ונסטון

| --- | --- |

 לידה:  17 בספטמבר 1945 (בת 79) וסט פאלם ביץ', ארצות הברית 
 ענף מדעי:  הנדסת חומרים 
 מקום לימודים:  אוניברסיטת המדינה של פלורידה 
 מוסדות:  נאס"א  המכון הטכנולוגי של פלורידה 
 
מרי ג'ונסטון (באנגלית: Mary Helen Johnston; נולדה ב-17 בספטמבר 1945) היא עובדת נאס"א בעבר ופרופסור במכון לטכנולוגיה בפלורידה. לאחר נישואים היא שינתה שם משפחתה ל"מקיי".
ביוגרפיה

מרי ג'ונסטון נולדה בוסט פאלם ביץ' שבפלורידה וגדלה באזור. עוד בהיותה ילדה היא התעניינה בחקר החלל וביקרה מרכז החלל קנדי שממקום ליד ביתה.
בשנת 1966 היא סיימה לימודי תואר בהנדסה באוניברסיטת המדינה של פלורידה. היא המשיכה ללימודי תואר שני ובשנת 1973 סיימה דוקטורט במטלורגיה באוניברסיטת פלורידה.
עוד בזמן לימודים היא התחילה לעבוד במרכז טיסות החלל מרשל. החל משנת 1974 היא עבדה לצד קרולין ס. גרינר על תוכניות ניסוי שונות שנערכו במרכז. ביחד הן קיבלו אימונים של אסטרונאוט. בשנת 1983 היא התקבלה לצוות עתודה של STS-51-B. מרי ג'ונסטון התקבלה לצוות כמומחית להנדסת חומרים.
מרי ג'ונסטון עזבה את נאס"א בשנת 1986 והחלה ללמד באוניברסיטת טנסי. באותה תקופה היא כבר הייתה נשואה לדויין מקיי, מדען נאס"א בעבר. בשנת 2003 הזוג עבר לעבוד במכון לטכנולוגיה של פלורידה שממוקם במלבורן.
מרי ג'ונסטון בעלת עשרות פטנטים בתחום הנדסת חומרים. היא קיבלה מספר פרסים במהלך עבודתה.
משלחת מס' 48 לתחנת החלל הבין-לאומית

חברי המשלחת
תג המשלחת
תחנת החלל בזמן פעילות המשלחת
משלחת מס' 48 (באנגלית: Expedition 48) הייתה משלחת לתחנת החלל הבין-לאומית שפעלה מ-18 ביוני 2016 ועד ל-6 בספטמבר 2016. מפקד המשלחת היה ג'פרי ויליאמס מארצות הברית. המשלחת פעלה במשך 81 ימים.
במהלך פעילות המשלחת מתכונת תחנת החלל לא השתנתה ונותרה כפי שהייתה אחרי הוספת מודול BEAM באפריל 2016 במהלך פעילות משלחת מס' 47.
הרכב המשלחת

| שם | תפקיד | חללית הגעה | 18> 06.2016–09.07.2016 | 09> 07.2016–06.09.2016 | חללית חזרה | הערות |
| --- | --- | --- | --- | --- | --- | --- |
| ארצות הברית ג'פרי ויליאמס | מפקד המשלחת | סויוז TMA-20M |  |  | סויוז TMA-20M | חבר משלחת מס' 47 ו-48 |
| רוסיה אלכסיי אובצ'ינין | מהנדס טיסה | סויוז TMA-20M |  |  | סויוז TMA-20M | חבר משלחת מס' 47 ו-48 מפקד טיסה "סויוז TMA-20M" |
| רוסיה אולג סקריפוצ'קה | מהנדס טיסה | סויוז TMA-20M |  |  | סויוז TMA-20M | חבר משלחת מס' 47 ו-48 |
| רוסיה אנטולי איוואנישין | מהנדס טיסה | סויוז MS-01 |  |  | סויוז MS-01 | חבר משלחת מס' 48 ו-49 מפקד טיסה "סויוז MS-01" |
| ארצות הברית קת'לין רובינס | מהנדס טיסה | סויוז MS-01 |  |  | סויוז MS-01 | חבר משלחת מס' 48 ו-49 |
| יפן טקויה אונישי(אנ') | מהנדס טיסה | סויוז MS-01 |  |  | סויוז MS-01 | חבר משלחת מס' 48 ו-49 |
פעילות המשלחת

פעילות המשלחת החלה ב-18 ביוני 2016 עם עזיבת חללית סויוז TMA-19M בה היה חלק של משלחת מס' 47. באותה עת בתחנת החלל נותרו 3 אנשי צוות.
במשך פעילות המשלחת לתחנת החלל הייתה מחוברת חללית אספקה פרוגרס MS-02 שהגיע ב-2 באפריל. החללית התחברה למודול "פירס" עם 2,425 ק"ג אספקה כולל לוויין "TOMSK TPU 120" ששוחרר למסלול באוגוסט. החללית התנתקה מתחנת החלל באוקטובר 2016.
ב-9 ביולי למודול "ראסווט" התחברה חללית "סויוז MS-01" וצוות המשלחת גדל ל-6 אנשים. זו הייתה הטיסה הראשון של חללית סויוז מדגם "MS".
ב-19 ביולי לתחנת החלל התחברה חללית אספקה פרוגרס MS-03. החללית התחברה למודול "פירס" עם 2,405 ק"ג אספקה. החללית התנתקה מתחנת החלל בינואר 2017.
ב-20 ביולי 2016 בעזרת זרוע רובוטי קנדארם2 צוות לכד חללית אספקה מדגם SpaceX CRS-9. בהמשך חללית אספקה חוברה למודול "הרמוני" של תחנת החלל וצוות החל בפירוק הציוד בהיקף של כ-2,257 ק"ג. בחללית אספקה זו הגיע מתאם IDA-2 שהותקם לעדינה של חלליות עתידיות. ב-25 באוגוסט 2016 חללית אספקה שוחררה לטיסת חזרה לכדור הארץ עם 1,547 ק"ג של ציוד ומסמכים. בין היתר הוחזרה חליפת חלל פגומה. הנחיתה התרחשה באוקיינוס השקט.
ב-13 באפריל בעזרת מדחפי של פרוגרס MS-02 בוצע שינוי גובה מסלול של תחנת החלל.
ב-17 באוגוסט שוחרר למסלול לוויין TOMSK TPU 120.
ב-19 באוגוסט ויליאמס ורובינס ביצעו פעילות חוץ רכבית שנמשכה כ-6 שעות. במהלך פעילות זו בחלק החיצוני של תחנת החלל הותקן מתאם IDA-2.
ב-1 בספטמבר ויליאמס ורובינס ביצעו פעילות חוץ רכבית שנמשכה כ-7 שעות. במהלך פעילות זו בוצעו פעילויות תחזוקה.
חברי המשלחת ביצעו מספר רב של ניסויים מדעים בתחומים שונים.
ב-6 בספטמבר ויליאמס, אובצ'ינין וסקריפוצ'קה נכנסו לחללית "סויוז TMA-20M" וחזרו לכדור הארץ. אחריות על תחנת החלל הבין-לאומית עברה למשלחת מס' 49 לתחנת החלל הבין-לאומית.
הערות שוליים

↑  לוויין TOMSK TPU 120
משלחת מס' 47 לתחנת החלל הבין-לאומית

חברי המשלחת
תג המשלחת
תיאור תחנת החלל לאחר הוספת מודול BEAM
תחנת החלל בזמן פעילות המשלחת
משלחת מס' 47 (באנגלית: Expedition 47) הייתה משלחת לתחנת החלל הבין-לאומית שפעלה מ-2 במרץ 2016 ועד ל-18 ביוני 2016. מפקד המשלחת היה טימותי קופרה מארצות הברית. המשלחת פעלה במשך 108 ימים.
במהלך פעילות המשלחת באפריל התווסף מודול BEAM.
הרכב המשלחת

| שם | תפקיד | חללית הגעה | 02> 03.2016–19.03.2016 | 19> 03.2016–18.06.2016 | חללית חזרה | הערות |
| --- | --- | --- | --- | --- | --- | --- |
| ארצות הברית טימותי קופרה | מפקד המשלחת | סויוז TMA-19M |  |  | סויוז TMA-19M | חבר משלחת מס' 46 ו-47 |
| רוסיה יורי מלנצ'נקו | מהנדס טיסה | סויוז TMA-19M |  |  | סויוז TMA-19M | חבר משלחת מס' 46 ו-47. מפקד טיסה "סויוז TMA-19M" |
| בריטניה טימותי פיק(אנ') | מהנדס טיסה | סויוז TMA-19M |  |  | סויוז TMA-19M | חבר משלחת מס' 46 ו-47 |
| רוסיה אלכסיי אובצ'ינין | מהנדס טיסה | סויוז TMA-20M |  |  | סויוז TMA-20M | חבר משלחת מס' 47 ו-48 |
| רוסיה אולג סקריפוצ'קה | מהנדס טיסה | סויוז TMA-20M |  |  | סויוז TMA-20M | חבר משלחת מס' 47 ו-48 |
| ארצות הברית ג'פרי ויליאמס | מהנדס טיסה | סויוז TMA-20M |  |  | סויוז TMA-20M | חבר משלחת מס' 47 ו-48 |
פעילות המשלחת

פעילות המשלחת החלה ב-2 במרץ 2016 עם עזיבת חללית סויוז TMA-18M בה היה חלק של המשלחת מס' 46. באותה עת בתחנת החלל נותרו 3 אנשי צוות.
ב-19 במרץ למודול "פואיסק" התחברה חללית "סויוז TMA-20M" וצוות המשלחת גדל ל-6 אנשים.
ב-26 במרץ 2016 בעזרת זרוע רובוטי קנדארם2 צוות לכד חללית אספקה מדגם Cygnus CRS OA-6. בהמשך חללית אספקה חוברה למודול "יוניטי" של תחנת החלל וצוות החל בפירוק הציוד בהיקף של כ-3,395 ק"ג שהגיע עם החללית כולל 20 לווייני מסדרת Flock-2d של חברת Planet Labs ולוויין Diwata. כל הלוויינים שוחררו למסלול על ידי משלחות המשך. ב-14 ביוני 2016 חללית אספקה שוחררה לטיסת חזרה לכדור הארץ עם 1,855 ק"ג של אשפה. ב-20 ביוני מהחחלית שוחררו למסלול 4 לווייני Lemur-2 של חברת Spire Global. ב-22 ביוני החללית נכנסה לאטמוספירה ונשרפה.
ב-30 במרץ חללית אספקה פרוגרס M-29M התנתקה מתחנת החלל ונכנסה לאטמוספירה. היא הגיע ב-2 באוקטובר.
ב-2 באפריל לתחנת החלל התחברה חללית אספקה פרוגרס MS-02. החללית התחברה למודול "פירס" עם 2,425 ק"ג אספקה כולל לוויין "TOMSK TPU 120" ששוחרר למסלול באוגוסט על ידי משלחת מס' 48 לתחנת החלל הבין-לאומית. החללית התנתקה מתחנת החלל באוקטובר 2016.
ב-10 באפריל 2016 בעזרת זרוע רובוטי קנדארם2 צוות לכד חללית אספקה מדגם SpaceX CRS-8. בהמשך חללית אספקה חוברה למודול "הרמוני" של תחנת החלל וצוות החל בפירוק הציוד בהיקף של כ-3,136 ק"ג. בחללית אספקה זו הגיע מודול חדש - BEAM. ב-11 במאי 2016 חללית אספקה שוחררה לטיסת חזרה לכדור הארץ ונחיתה באוקיינוס השקט.
ב-13 באפריל בעזרת מדחפי של פרוגרס MS-02 בוצע שינוי גובה מסלול של תחנת החלל.
ב-17 באפריל שוחרר למסלול לוויין Diwata שהגיע במרץ.
ב-16 במאי בוצעו עבודות לשחרור למסלול לוויינים אמריקאים שהגיעו לתחנת החלל בחללית אספקה Cygnus CRS OA-4 בדצמבר 2015: MINXSS,‏ CADRE,‏ STMSat 1,‏ Nodes 2 ,Nodes 1.
ב-17 במאי החל שחרור לוויינים Flock 2e וחלק מלווייני 'Flock 2e. פעילות זו הסתיימה ב-1 ביוני. יתר לווייני 'Flock 2e שחוררו ב-14 בספטמבר על ידי משלחת מס' 48 לתחנת החלל הבין-לאומית.
ב-28 במאי צוות תחנת החלל החל בניפוח מודול BEAM והכנתו לשימוש. זה מודול בנפח של 16 מ"ק שמותאם לאחסון פריטים שונים. במקור הוא היה מיודע לפעילות של שנתיים. לאור ההצלחה שימוש במודול הוארך עד לשנת 2028.
חברי המשלחת ביצעו מספר רב של ניסויים מדעים בתחומים שונים.
ב-18 ביוני קופרה, פיק ומלנצ'נקו נכנסו לחללית "סויוז TMA-19M" וחזרו לכדור הארץ. אחריות על תחנת החלל הבין-לאומית עברה למשלחת מס' 48 לתחנת החלל הבין-לאומית.
הערות שוליים

↑  לוויין Diwata
↑  נתוני לוויין MINXSS-1
↑  נתוני לוויין CADRE
↑  נתוני לוויין STMSAT-1
↑  נתוני לווייני NODES
משלחת מס' 53 לתחנת החלל הבין-לאומית

חברי המשלחת
תג המשלחת
תחנת החלל בזמן פעילות המשלחת
משלחת מס' 53 (באנגלית: Expedition 53) הייתה משלחת לתחנת החלל הבין-לאומית שפעלה מ-2 בספטמבר 2017 ועד ל-14 בדצמבר 2017. מפקד המשלחת היה רנדולף ברזניק מארצות הברית. המשלחת פעלה במשך 102 ימים.
במהלך פעילות המשלחת מתכונת תחנת החלל לא השתנתה ונותרה כפי שהייתה אחרי הוספת מודול BEAM באפריל 2016 במהלך פעילות משלחת מס' 47.
הרכב המשלחת

| שם | תפקיד | חללית הגעה | 02> 09.2017–13.09.2017 | 13> 09.2017–14.12.2017 | חללית חזרה | הערות |
| --- | --- | --- | --- | --- | --- | --- |
| ארצות הברית רנדולף ברזניק | מפקד המשלחת | סויוז MS-05 |  |  | סויוז MS-05 | חבר משלחת מס' 52 ו-53 |
| רוסיה סרגיי ריאזאנסקי | מהנדס טיסה | סויוז MS-05 |  |  | סויוז MS-05 | חבר משלחת מס' 52 ו-53, מפקד טיסה "סויוז MS-05" |
| איטליה פאולו נספולי | מהנדס טיסה | סויוז MS-05 |  |  | סויוז MS-05 | חבר משלחת מס' 52 ו-53 |
| רוסיה אלכסנדר מיסורקין | מהנדס טיסה | סויוז MS-06 |  |  | סויוז MS-06 | חבר משלחת מס' 53 ו-54, מפקד טיסה "סויוז MS-06" |
| ארצות הברית מארק ואנדה חיי(אנ') | מהנדס טיסה | סויוז MS-06 |  |  | סויוז MS-06 | חבר משלחת מס' 53 ו-54, מפקד טיסה "סויוז MS-06" |
| ארצות הברית ג'וזף אקבה | מהנדס טיסה | סויוז MS-06 |  |  | סויוז MS-06 | חבר משלחת מס' 53 ו-54, מפקד טיסה "סויוז MS-06" |
ג'וזף אקבה נכלל במשלחת במקום נציג רוסיה. זאת כתשלום עבור חובות של תאגיד הטילים והחלל אנרגיה בפרויקט Sea Launch. נוהג זה נמשך עד להפעלת מודול חדש "נאוקה".
פעילות המשלחת

פעילות המשלחת החלה ב-2 בספטמבר 2017 עם עזיבת חללית סויוז MS-04 בה היה חלק של משלחת מס' 52. באותה עת בתחנת החלל נותרו 3 אנשי צוות.
במשך פעילות המשלחת לתחנת החלל הייתה מחוברת חללית מטען פרוגרס MS-06 שהגיע ב-14 ביוני והתחברה למודול "זבזדה" עם 2,400 ק"ג אספקה. החללית הייתה מחוברת עד לדצמבר 2017.
ב-13 בספטמבר למודול "פואיסק" התחברה חללית "סויוז MS-05" וצוות המשלחת גדל ל-6 אנשים.
ב-5 באוקטובר ברזניק וואנדה חיי ביצעו פעילות חוץ-רכבית שנמשכה כ-7 שעות. במהלך הפעילות בוצעו פעולות תחזוקה בזרוע רובוטי קנדארם2.
ב-10 באוקטובר ברזניק וואנדה חיי ביצעו פעילות חוץ-רכבית שנמשכה כ-6.5 שעות. במהלך הפעילות בוצעו פעולות תחזוקה.
ב-16 באוקטובר הגיעה חללית מטען פרוגרס MS-07 והתחברה למודול "פירס" עם 2,549 ק"ג אספקה. החללית הייתה מחוברת עד למרץ 2018.
ב-20 באוקטובר ברזניק ואקבה חיי ביצעו פעילות חוץ-רכבית שנמשכה כ-7 שעות. במהלך הפעילות בוצעה התקנת מצלמה נוספת על זרוע רובוטי קנדארם2 ותחזוקה של שרוע רובוטי Dextra.
ב-14 בנובמבר הגיעה חללית מטען Cygnus CRS OA-8E היא נלכדה על ידי זרוע רובוטי קנדארם2 וחוברה למודול "יוניטי". עם החללית הגיעו 3,338 ק"ג אספקה כולל מספר לוויינים: 8 לוויינים ‏ Lemur-2‏, EcAMSat,TechEdSat-6, ISARA, CHEFsat, Asgardia-1, OCSD-B, OCSD-C, PropCube-2 . חלקם שוחחרו על ידי חברי המשלחת למסלול ב-20 בנובמבר. החללית התנתקה מתחנת החלל ב-5 בדצמבר. ב-14 בדצמבר מהחללית שוחררו למסלול 14 לוויינים.
ב-20 בנובמבר בוצע שחרור למסלול של לוויין TechEdSat-6 ולוויין EcAMSat. באותו יום שוחררו לחלל גם לווייניםOSIRIS-3U Kestrel Eye 2M ,Dellingr/RBLE ,ASTERIA שהגיעו לתחנת החלל החלל במשימת חללית מטען SpaceX CRS-12 באוגוסט 2017.
חברי המשלחת ביצעו מספר רב של ניסויים מדעים בתחומים שונים.
ב-14 בדצמבר ברזניק, ריאזאנסקי ונספולי נכנסו לחללית "סויוז MS-05" וחזרו לכדור הארץ. אחריות על תחנת החלל הבין-לאומית עברה למשלחת מס' 54 לתחנת החלל הבין-לאומית.
הערות שוליים

↑  שחרור 14 לוויינים מחללית מטען
↑  שחרור למסלול של לוויין TechEdSat-6
↑  לוויין EcAMSat
↑  לוויין ASTERIA
↑  לוויין OSIRIS-3U
↑  לוויין kestrel-eye-2m
↑  לוויין Dellingr
נגריטו

צעירה פיליפינית משבט אָטי
נגריטו הוא שם כולל לתושבים הילידים של דרום-מזרח אסיה אשר נבדלים מבני האוכלוסיות הגדולות הסובבות אותם במראם החיצוני ובאורח חייהם.
בני הנגריטו כוללים את ה"אטי" (Ati), ה"אטה" (Aeta) ולפחות עוד ארבעה שבטים אחרים בפיליפינים, ה"סמאנג" (Semang) של חצי האי המלאי, ה"מאני" (Mani) של דרום תאילנד ו-12 שבטים של איי אנדמן. המונח המלאי לשבטים אלה הוא "אורנג אסלי", מונח שמשמעותו "האנשים המקוריים". סביר להניח, שהם הילידים המקוריים של דרום מזרח אסיה, כולל גינאה החדשה[דרוש מקור].
קומתם כשל הפיגמים, דהיינו גובהו הממוצע של גבר בוגר בקבוצות אוכלוסייה אלה אינו עולה על 150 סנטימטר. בני הנגריטו מתאפיינים בעור כהה מאוד, שיער מקורזל ותווי פנים דומים מאוד לאלה של השחורים באפריקה, בעיקר בקרב ילידי איי אנדמן. אצל שבטי הנגריטו אפשר למצוא מאגרים גנטיים של DNA מיטוכונדריאלי (mtDBA) שהם בין הטהורים ביותר בכל המין האנושי, כך שה-mtDNA שלהם משמש כיסוד לחקר הסחף הגנטי.
המילה היא צורת ההקטנה הספרדית של "נגרו" (negro), כלומר, "שחור קטן", ונטבעה על ידי חוקרי ארצות מוקדמים, שסברו כי בני הנגריטו באו מאפריקה.
בני הנגריטו של הפיליפינים ידעו להבעיר אש, ידיעה שלא הייתה לבני אנדמן. לפי הרשומות, בני סמאנג ייצרו לבוש מקליפות עצים כתושות וחיו הן במערות והן בסוכות מקורות עלים. הסברה היא, שהנגריטוס הם תושביהם הילידים, המקוריים, של הפיליפינים. הם נבדלים מן האוכלוסייה הפורמוזית-אינדונזית-מאלאית או אוסטרונזית, שהגיעה לאיים בסירות או "בלנגאי" (סוג של סירות). אזכור לכך - ברכישת זכויות התיישבות באי פנאי בשנת 1212 על ידי מלאיים מידי ראש שבט הנגריטוס.
לרוב שבטי הנגריטו אין שפה משלהם והם מדברים בשפות של עמים הסובבים אותם. יוצא מן הכלל הם ילידי איי אנדמן שמדברים בשפות שאינן קרובות לשום קבוצה לשונית ידועה בעולם.
משלחת מס' 51 לתחנת החלל הבין-לאומית

חברי המשלחת
תג המשלחת
תחנת החלל בזמן פעילות המשלחת
משלחת מס' 51 (באנגלית: Expedition 51) הייתה משלחת לתחנת החלל הבין-לאומית שפעלה מ-10 באפריל 2017 ועד ל-2 ביוני 2017. מפקד המשלחת הייתה פגי ויטסון מארצות הברית. המשלחת פעלה במשך 53 ימים.
במהלך פעילות המשלחת מתכונת תחנת החלל לא השתנתה ונותרה כפי שהייתה אחרי הוספת מודול BEAM באפריל 2016 במהלך פעילות משלחת מס' 47.